stanford-oval/wikipedia huggingface dataset:
מוח'תאר סידי אל-חסן
קריירת מועדונים

חסן, נולד בערפאת שנמצאת בפרברי נואקשוט הבירה. חסן התחיל לשחק כדורגל במועדון הכדורגל המקומי קונקורדה וכבר בגיל 15 הצטרף לקבוצה הבוגרת. בשנת 2014 השתתף בטורניר כדורגל מקומי שנערך בעיר ולנסיה, בו הרשים את ראשי הקבוצות של העיר ולבסוף הצטרף ללבאנטה, אליה הצטרף עם חברו לקבוצה עלי עבייד.
ב-14 בינואר 2016 חסן ערך את הופעת הבכורה שלו בקבוצת המילואים בהפסד 3-1 ליוסטנסה. ב-6 בנובמבר של אותה שנה, הבקיע את שער הבכורה שלו בקבוצה נגד אותה יריבה.
ב-28 בנובמבר 2017 ערך את הופעת הבכורה שלו בקבוצה הבוגרת בתיקו 1-1 נגד ז'ירונה במסגרת גביע המלך הספרדי. 3 ימים לאחר מכן, ערך את הופעת הבכורה שלו בליגה בתיקו 0-0 נגד מאלגה.
ב-24 ביולי 2018 הצטרף לקבוצת המילואים של ריאל ואיאדוליד מהליגה השלישית. ב-23 באפריל 2019 ערך את הופעת הבכורה שלו בקבוצה הבוגרת בניצחון 0-1 נגד ז'ירונה. ב-31 בינואר 2020 הושאל לדפורטיבו לוגו מהליגה הספרדית השנייה. ב-16 בפברואר הבקיע את שער הבכורה שלו במועדון במשחק הליגה נגד פואנלבראדה. בסיום העונה, האריך את חוזהו בקבוצה בעונה נוספת. ב-30 בינואר 2022 שוחרר מוואיאדוליד.
ב-15 באפריל חתם בנואדיבו מליגת העל המאוריטנית וכעבור 4 חודשים חזר לקדנציה שנייה בדפורטיבו לוגו.
קריירה בינלאומית

ב-2 במרץ 2013, חסן ערך את הופעת הבכורה הבינלאומית שלו בנבחרת מאוריטניה בתיקו 0-0 נגד גמביה, כאשר טרם מלאו לו 16 שנים. ב-5 בינואר 2014, הבקיע את שער הבכורה שלו בנבחרת בניצחון 2-3 נגד מוזמביק.
במאי 2019 נכלל בסגל הנבחרת לקראת גביע אפריקה לאומות 2019. ב-24 ביוני הבקיע בפנדל בניצחון 1-4 נגד מאלי, שהיה גם השער הראשון של נבחרתו אי פעם בגביע אפריקה לאומות.
משרד הבריאות (זמביה)

|  מידע כללי |
| --- | --- |
 מדינה:  זמביה 
 תחום שיפוט:  זמביה 
 תקציב:  4.43 מיליארד קוואצ'ה זמבי (2016)
 האתר הרשמי
 
מרכז הבריאות הכפרי קאלונדה במחוז קאלומו בזמביה
משרד הבריאות הוא משרד ממשלתי בזמביה. מטה המשרד ממוקם בלוסקה.
פעולות

ארגוני הבת של המשרד הם מועצת הבריאות המרכזית והמרכז הלאומי לבקרת מלריה.
בתי הספר לבריאות ורפואה המופעלים על ידי המשרד כוללים את בית הספר לאחיות מנסה במנסה (אנ') ואת בתי הספר לאחיות ומיילדות במחוז נדולה (אנ').
רשימת השרים

| שר בממשלה> אחראי בריאות ושלטון מקומי | מפלגה> אחראי בריאות ושלטון מקומי | תחילת קדנציה> אחראי בריאות ושלטון מקומי | סוף קדנציה> אחראי בריאות ושלטון מקומי |
| --- | --- | --- | --- |
| איווין וילסון |  | 1949 | 1953 |
אחראי בריאות, קרקעות ושלטון מקומי
| ג'ון רוברטס | המפלגה הפדרלית (אנ') | 1954 | 1956 |
שר הבריאות
| סיקוטה וינה | מפלגת העצמאות הלאומית המאוחדת (אנ') | 1964 | 1964 |
| Munukayumbwa Sipalo | מפלגת העצמאות הלאומית המאוחדת | 1964 |  |

| אלכסנדר בווליה צ'יקוואנדה | מפלגת העצמאות הלאומית המאוחדת | 1972 |  |
| מוטומבה מינגה בול | מפלגת העצמאות הלאומית המאוחדת | 1973 | 1976 |

| נקנדו לו | התנועה לדמוקרטיה (אנ') | 1999 | 1999 |
| חנוך קווינדל | התנועה לדמוקרטיה | 2000 | 2001 |
| סילביה מסבו | התנועה לדמוקרטיה | 2005 | 2006 |
| קפמבווה סימבאו |  |  | 2011 |
| יוסף קסונדה | החזית הפטריוטית (אנ') | 2011 | 2016 |
| צ'יטלו צ'ילופיה | החזית הפטריוטית | 2016 | 2021 |
| ג'ונאס צ'אנדה | החזית הפטריוטית | 2021 |  |
רשימת השרים > סגני שרים

| סגן שר | מפלגה | תחילת קדנציה | סוף קדנציה |
| --- | --- | --- | --- |
| נקנדו לו | התנועה לדמוקרטיה | 1997 | 1999 |
| צ'יטלו צ'ילופיה | החזית הפטריוטית | 2015 | 2016 |
הערות שוליים

↑  "Zambian Budget 2015-2016" (PDF). Zambian Government. נבדק ב-18 בספטמבר 2016. {{cite web}}:  (עזרה)
↑  John Dickie; Alan Rake (1973). Who's who in Africa: The Political, Military and Business Leaders of Africa. African Development. p. 583. ISBN 978-0-9502755-0-5.
ערך זה הוא קצרמרבנושא אפריקה. אתם מוזמנים לתרום לוויקיפדיה ו.
לאניבצי

לאניבצי (באוקראינית: Ланівці; בפולנית: Łanowce; ביידיש: לאַנאָוויץ) היא עיר במערב אוקראינה.
תולדות העיר

באזור קיימות עדויות ליישוב מתקופת הברונזה, עדויות שהתגלו בשנות ה-20 של המאה ה-20. בין העדויות - צלחות וכלי חרס. עדויות אלה שמורות במוזיאון להיסטוריה בלבוב.
היישוב הקיים היום נוסד ככל הנראה ב-1444, על פי אזכור בכתב זכויות שנתן קז'ימייז' הרביעי, מלך פולין לאציל מקומי.
עם חלוקת פולין השנייה, ב-1793, נכללה לאניבצי בשטח האימפריה הרוסית.
במאה ה-19 התקיימו בעיירה כנסייה, בית כנסת, בית ספר ציבורי ושלושה ירידים שנתיים. בשנת 1915 הונחה בעיירה מסילת רכבת. תקופה קצרה אחרי מלחמת העולם הראשונה הייתה לאניבצי בשטח הרפובליקה העממית של אוקראינה, ומ-1921 הייתה בשטח הרפובליקה הפולנית השנייה.
בספטמבר 1939 כבשה ברית המועצות את לאניבצי, שהייתה בשטח של מזרח פולין שיועד לברית המועצות על פי הנספח הסודי בהסכם ריבנטרופ–מולוטוב. ביולי 1941 כבשה גרמניה הנאצית את לאניבצי, ובמרס 1944 שב וכבש הצבא האדום את לאניבצי.
בשנת 1956 קיבלה לאניבצי מעמד של עיר.
ב-1982 הוקמה אנדרטה בלאניבצי לזכר קורבנות גרמניה הנאצית בעיר ובשנת 1985 הוקמה בה אנדרטה לזכר החיילים הסובייטים שנהרגו במלחמה נגד גרמניה הנאצית.
יהודי לאניבצי

יהודי העיירה מנו כ-650 נפש לפני השואה.
ביולי 1941, בעת פלישת הגרמנים לברית המועצות, נכבשה לאניבצי ועשרות יהודים נרצחו בידי אוקראינים. באוגוסט רצחו הגרמנים מנהיגים בקהילה היהודית, לפי הכוונתם של אוקראינים מקומיים. במרס 1942 הוקם גטו ובו רוכזו עוד כ-1,500 יהודים מעיירות סמוכות לרבות קטריניבקה. ב-13 עד 14 באוגוסט 1942 נרצחו כמעט כל יהודי הגטו לרבות רב העיר אהרן רבין בירי בבורות ליד העיירה ובסמוך להם.
באתר בעיר בו נרצחו כ-3,500 יהודים, מלאניבצי ומהסביבה, הוקמה אנדרטת הנצחה.
אנדרטה לזכר יהודי לאניבצי שנספו בשואה, בבית העלמין הדרום
ברודי האצלר

| --- | --- |

 לידה:  20 באפריל 1971 (בן 53) פיירבנקס, ארצות הברית 
 מדינה:  ארצות הברית 
 תקופת הפעילות:  מ-1995 
 מקום לימודים:  אוניברסיטת המדינה של מישיגן 
 מספר צאצאים:  1
 פרופיל ב-IMDb
 
איאן ברודי האצלר (באנגלית: Ian Brody Hutzler; נולד ב-20 באפריל 1971) הוא שחקן אמריקאי.
ביוגרפיה

איאן ברודי האצלר נולד ב-20 באפריל 1971 בפיירבנקס, אלסקה. הוא למד באוניברסיטת מישיגן סטייט לפני שעבר ללוס אנג'לס.
קריירה

האצלר שיחק את התפקיד של זכרי סמית' באופרת הסבון האמריקאית Guiding Light מ-1996 עד 1997  ואת התפקיד של קודי דיקסון באופרת הסבון צעירים חסרי מנוח מ-1999 עד 2004 לפני שעבר לשחק אופרת הסבון המתחרה ימי חיינו, שם שיחק בתפקיד פטריק לוקהארט. מ-2004 עד 2007. בשנת 2001 שיחק בסרט לא רק בלונדינית.
האלצר הופיע במספר הופעות אורח בסדרות טלוויזיה בהן אנג'ל ומכושפות וסדרת הטלוויזיה של NBC קצרת הימים משנת 2000, Titans. הוא גם כיכב בסרט "גרין פלאש" משנת 2008, יחד עם טורי דה ויטו וקריסטין קוואלארי. ב-2011 הוא שיחק ב- NCIS . בשנת 2012, הוא גילם את ג'ייסון שרידן בסרדרת הטלוויזיה קצרת הימים "Ringer" . בשנת 2015, הוא הופיע בסרט "Mega Shark vs. Kolossus" .
חיים אישיים

האצלר התחתן עם מעצבת הפנים ג'ודית קוראמנג ב-2012. בתם הבכורה נולדה ב-2014.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2001 | לא רק בלונדינית | גראנט |  |
| 2001 | Totally Blonde | בראד וילסון |  |
| 2007 | Be My Baby | ג'ייסון |  |
| 2008 | Green Flash | ג'רמי מאדן |  |
| 2009 | Chasing Forever | מייקל ג'נסן | סרט קצר |
| 2010 | Raven | בריק |  |
| 2011 | סבסטיאן | לסטר |  |
| 2012 | Serial Dater | אדם | סרט קצר |
| 2012 | Devils Inside | ג'ונתן ברנדו |  |
| 2014 | On Georgia's Mind | חתיך | סרט קצר |
| 2014 | Pop Star Puppy | אנדרו |  |
| 2015 | Mega Shark vs. Kolossus | ג'ושוע דיין |  |
| 2016 | Presumed (aka Marriage of Lies) | טיי וילסון |  |
| 2016 | Dance Night Obsession | קווין |  |
| 2017 | The Wrong Nanny | טאנר |  |
| 2017 | The Intruders | אייזיק |  |
| 2018 | Intensive Care | ג'ון |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 1995 | Saved by the Bell: The New Class | קרייג | פרק אחד |
| 1997–1996 | Guiding Light | זכרי סמית' |  |
| 1999–1994 | צעירים חסרי מנוח | קודי דיקסון | 84 פרקים |
| 1999 | מאליבו, קליפורניה | דארן | פרק: "The Game Show" |
| 2000 | מכושפות | מקס | פרק אחד |
| 2000 | טיטאנים | בילי באסטיון | פרק: "פיילוט" |
| 2000 | אלי מקביל | כריס מלניק | פרק אחד |
| 2002–2001 | אנג'ל | לנדוק | 5 פרקים |
| 2002 | Birds of Prey | שכיר חרב | פרק אחד |
| 2003 | She Spies | בראד קאמינגס | פרק אחד |
| 2003 | I'm with Her | כוכב זכר | פרק: "פיילוט" |
| 2003 | הרקיע השביעי | פול | פרק אחד |
| 2007–2003 | ימי חיינו | פטריק לוקהארט / בריאן | 851 פרקים |
| 2005 | מיס ארצות הברית 2005 | עצמו / שופט סלבריטאים | ספיישל טלוויזיה |
| 2006 | לאס וגאס | טראוויס | פרק אחד |
| 2009 | איש משפחה | שובין באדי | פרק אחד |
| 2010 | NCIS | סגן חיל הים מייקל ג'נסן | פרק אחד |
| 2012–2011 | המפרץ | קנת אלן | 4 פרקים |
| 2012 | Ringer | ג'ף שרידן | פרק אחד |
| 2012 | I Hate My Teenage Daughter | פול | פרק: "Teenage Date Night" |
| 2013 | בייבי דאדי | ג'ונתן | פרק אחד |
| 2013 | שוות בקליבלנד | אנדי | 2 פרקים |
| 2013 | A Snow Globe Christmas | יו | סרט טלוויזיה |
| 2014 | Petals on the Wind | אורח | סרט טלוויזיה |
| 2017 | Stage Fright | ריאן | סרט טלוויזיה |
הערות שוליים

1 2 3  "Brody Hutzler". IMDb. נבדק ב-2019-04-13.
↑  Littlefield, Kinney (24 בינואר 1997). "Soap Bubbles". Rome News-Tribune. נבדק ב-10 בנובמבר 2010. {{cite news}}:  (עזרה)
↑  Foywonder (30 במרץ 2015). "A Mad Max Vampire Flick, Another Mega Shark, 3-Headed Shark Attack, and More Upcoming Asylum Lunacy". Dread Central. {{cite web}}:  (עזרה)
קמפוס האוניברסיטה העברית בהר הצופים

הכניסה הראשית לקמפוס הר הצופים באוניברסיטה העברית
מגדל האוניברסיטה וברקע מגדלי אוגוסטה ויקטוריה וכנסיית העלייה הרוסית בהר הזיתים. באופק מדבר יהודה, ההרודיון ובקעת הירדן
רחבת ננסי רייגן ומרכז הסטודנטים ע"ש פרנק סינטרה
קמפוס הר הצופים הוא הגדול מארבעת הקמפוסים של האוניברסיטה העברית, והוותיק והמרכזי שבהם. הקמפוס נמצא בהר הצופים, ירושלים, סמוך לשכונת הגבעה הצרפתית. כיום פועלות בו הפקולטה למדעי החברה, הפקולטה למשפטים והפקולטה למדעי הרוח וכן מופעלים בו בתי הספר למנהל עסקים, עבודה סוציאלית, חינוך, ריפוי בעיסוק ובית הספר לתלמידי חו"ל.
בשטח הקמפוס קיים הגן הבוטני הלאומי שהוקם על ידי הבוטנאי אלכסנדר איג. בקרבת הקמפוס נמצאים מרבית בנייני ההנהלה של האוניברסיטה, שלושה מתחמי מעונות סטודנטים, בית הקברות הצבאי הבריטי בירושלים וכן בית החולים הדסה הר הצופים. מן הקמפוס ניתן לצפות על העיר העתיקה והר הבית. כמו כן קיים בשטח הקמפוס תיאטרון המעלות, בו נערכו חתונות בעבר.
היסטוריה

הקמפוס נבנה בתחומי אחוזתו הגדולה של ג'ון גריי היל, עורך דין פרוטסטנטי מליברפול שהיה אוהד של הציונות. לפני מותו בשנת 1914 חתם היל הסכם עם חיים ויצמן וראשי ההסתדרות הציונית על מסמך העברת אחוזתו וקרקעותיו לידיהם לצורך הקמת הקמפוס. בתום המלחמה כיבדה אלמנתו את ההסכם, וב-24 ביולי 1918 (טו באב תרע"ח) הונחה אבן הפינה של הקמפוס, במעמד זאב ז'בוטינסקי. ב-1924 נפתח המכון ללימודי היהדות, וב-1 באפריל 1925 נערך טקס הפתיחה של האוניברסיטה בנוכחותם של הלורד ארתור ג'יימס בלפור, הרבנים הראשיים ובהם הרב קוק ונציגי מדינות, ארגוני צדקה ואנשי דת רבים. בשנים הראשונות עסקה האוניברסיטה במחקר בלבד והוראה פורמלית התחילה רק בשנת 1928.
באפריל 1930 נחנך בניין דוד וולפסון, ובו שוכנו הספרייה הלאומית והפקולטה למתמטיקה ומדעי הטבע, ובה החוג לכימיה (בראשותו של חיים ויצמן), החוג למיקרוביולוגיה והחוג למתמטיקה. החוג לכימיה נפתח בבית האחוזה של ג'ון גריי-היל, ושאר מבני העזר שימשו את שאר המחלקות עד הקמת מבני הקבע שלהם.
היסטוריה > אחרי מלחמת ששת הימים

עם איחוד ירושלים במלחמת ששת הימים הוחל בשחזור ובהרחבה של קמפוס הר הצופים, שזכה לתנופת בנייה רחבה. כל המבנים המקוריים השתמרו, למעט מבנה המכון לכימיה שהוסר כולו בשל מצבו הרעוע. מלאכת תכנון הקמפוס הופקדה בידי צוות האדריכלים דוד רזניק, שמואל שקד, רם כרמי וחיים קצף. בקצהו המזרחי של הקמפוס הוקם מערך בניינים שיועד בתחילה למחלקה למדעי הטבע (כיום אולמות הרצאות טבע ואגף בבניין בית ספר בצלאל) ולמגדל מים בתכנונם של האדריכלים בנימין אידלסון וגרשון צפור. בסופו של דבר הושארו מחלקות מדעי הטבע בקמפוס בגבעת רם, ואילו האחרות הועתקו להר הצופים. הפקולטות למדעי הרוח ומדעי החברה, ובתי הספר לחינוך ולעבודה סוציאלית, עברו בשנת 1981 להר הצופים.
ב-31 ביולי 2002, במהלך האינתיפאדה השנייה, אירע פיגוע בקפיטריית "אטלס" שבהר הצופים (הקפיטריה מכונה בפי הסטודנטים גם "פרנק סינטרה", על שם המבנה בו היא נמצאת). בפיגוע נרצחו תשעה סטודנטים ועובדים ונפצעו כ-100 אנשים.
ספריות

במתחם הקמפוס פועלות הספריות הבאות:
ספריית הר הצופים למדעי הרוח ולמדעי החברה ע"ש בלומפילד
ספרית משפטים ע"ש ברנרד ג' סגל
הספרייה לחינוך ולעבודה סוציאלית
ספריית המכון לארכאולוגיה
ספריית בית הספר לתלמידי חו"ל
מעונות הסטודנטים

באזור הר הצופים פועלים שלושה מעונות סטודנטים:
מעונות מאירסדורף (רזניק) – אלו הם המעונות הסמוכים ביותר לאוניברסיטה. במעונות 19 בנייני מגורים הכוללים שירותים ומקלחות משותפים. כוללים חדרים זוגיים וליחיד.
מעונות ברונפמן (אידלסון) – מעונות אלו חדשים יותר ממעונות מאירסדורף אך וותיקים ממעונות כפר הסטודנטים. כוללים חדרים זוגיים וליחיד.
מעונות כפר הסטודנטים – אלו הם המעונות החדישים ביותר אשר נבנו כפרויקט מטעם חברת אפריקה ישראל. במעונות שבעה בנייני מגורים עם מעליות ומיזוג אוויר. כוללים חדרים ליחיד בלבד.
ב-2006, כמענה למצוקת הדיור לסטודנטים בעיר, החלה בניית פרויקט כפר הסטודנטים, שנבנו בשיטת BOT בשיתוף עם חברת אפריקה ישראל שבנתה והפעילה את המעונות. במהלך השנים הראשונות עלו תלונות חוזרות ונשנות של סטודנטים על צפיפות, רעש וחוסר פרטיות. בנוסף התלוננו סטודנטים על ביקורות פתע שעורכים עובדי אפריקה ישראל ללא התראה מראש. כל אלו גרמו לסטודנטים רבים לעזוב את המעונות ולחפש מגורים בשכירות בעיר. לאור התלונות הפקיעה האוניברסיטה את ניהול הכפר מידי אפריקה ישראל, וב-2013 רכשה את הכפר מאפריקה ישראל.
באוקטובר 2024 חתמו עיריית ירושלים, רשות מקרקעי ישראל ומשרד השיכון על הסכם שבמסגרתו יהרסו מעונות מאירסדורף לצורך בניית דירות חדשות.
גלריה

האוניברסיטה העברית בירושלים - רחבת ננסי רייגן ומרכז הסטודנטים ע"ש פרנק סינטרה
המגדל ע"ש יעקב סוראסקי
תיאטרון המעלות - אמפיתיאטרון רוטנברג. ברקע נראים מדבר יהודה, אל-זעיים ומעלה אדומים ובאופק ים המלח
בית הכנסת הר הצופים
הגן הבוטני הלאומי
מערת ניקנור
בית החולים הדסה הר הצופים
מרכז ריקליס, מאחוריו ביה"ס לריפוי בעיסוק ומאחוריהם בית החולים הדסה הר הצופים. מימין בתי עיסאוויה המגיעים עד לגדר המוסדות בהר הצופים
אקדמיה לעיצוב ואמנות - בצלאל
המכון ליהדות זמננו ע"ש הרמן בקמפוס הר הצופים של האוניברסיטה העברית, 3/09
הגן הלאומי והאוניברסיטאי ע"ש טבצ'ניק
בית הקברות של המושבה האמריקאית בהר הצופים
בית הקברות של משפחת בנטוויץ'
מצפור יהודה הלברט
מערות קברות עתיקות מתקופת בית שני
ראו גם

הגן הלאומי והאוניברסיטאי ע"ש טבצ'ניק
כיכר אביגדור המאירי
הערות שוליים

↑  מעל פסגת הר הצופים: החתונה שריגשה את ירושלים כתבה במעריב, 20 במאי 2012
↑  פנחס גרייבסקי, מגנזי ירושלים - חוברת ו, תר"ץ באתר היברובוקס
↑  חתומים על ההסכם: דוד שאלתיאל - המפקד הצבאי של ירושלים, זעים (נורמן) לאש - מפקד הדיוויזיה הראשונה, ז'אן ניווינהויז - יו"ר ועדת ההפוגה של האו"ם.
↑  ידען מעריב תשכ"ד, בית דפוס מעריב, אוגוסט 1963, עמ' 64 -65
↑  שני המשוריינים של השירה הדו שבועית מוצגים כיום במוזיאון בתי האוסף בתל אביב.
↑  4 שוטרים וקול. פלינט נרצחו בהר הצופים, דבר, 27 במאי 1958
↑  אתר משרד דיקן הסטודנטים
1 2  שרה ליבוביץ-דר, עכברי כפר: סיוט ושמו כפר הסטודנטים באונ׳ העברית, באתר nrg‏, 29 ביולי 2011
↑  רנית נחום-הלוי, האונ' העברית עשויה להכשיל העסקה של אפריקה למכירת מעונות הסטודנטים, באתר הארץ, 14 בינואר 2009
↑   ליאור דטל, מגעים להסדר חוב באוניברסיטה העברית: סיוע ממשלתי תמורת מימוש נכסים, באתר TheMarker‏, 25 בדצמבר 2014
↑  גיא נרדי, ירושלים: הסכם הגג הורחב, אלפי דירות יוקמו ליד האוניברסיטה העברית בהר הצופים, באתר כלכליסט, 10 באוקטובר 2024
| --- | --- |
בקרת זהויות :  ISNI: 0000 0004 0648 7868 
טקס הנחת אבן הפינה של קמפוס האוניברסיטה העברית בהר הצופים, 1918
טקס הפתיחה של האוניברסיטה העברית בירושלים, 1925


תצפית מהקמפוס אל מזרח ירושלים והעיר העתיקה
קמפוס הר הצופים
שמורת טבע אירוס הביצות נוב

| --- | --- |

 מידע כללי
 תאריך הקמה:  23 בינואר 2007 
 נתונים ומידות
 שטח:  752 דונם
 מיקום
 מדינה:  ישראל ישראל
 מיקום:  רמת הגולן 
 קואורדינטות:  32°50′11″N 35°47′19″E﻿ / ﻿32.83641111°N 35.78855°E﻿ / 32.83641111; 35.78855
 אתר רשמי
  (למפת הגליל העליון מוגדלת) שמורת טבע אירוס הביצות נוב (למפת הגליל העליון רגילה) שמורת טבע אירוס הביצות נוב (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת טבע אירוס הביצות נוב (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת טבע אירוס הביצות נוב 
 
שמורת נוב בכניסה לחיספין
שמורת אירוס הביצות נוב היא שמורת טבע השוכנת בין יישובים חיספין ונוב ברמת הגולן. השמורה נמצאת באזור מישורי המוגדר כאחו ביצתי וכוללת שתי שלוליות חורף והיא מהווה את אחד השרידים האחרונים של צמחיית ביצות בדרום רמת הגולן. שטח השמורה הוא 752 דונם. תאריך ההכרזה 23 בינואר 2007. השמורה היא השטח היחיד בעולם בו מוגן אירוס הביצות מהכחדה.
האזור רווי המשקעים השיפוע המתון של והקרקע החרסיתית באזור שמקשה על חלחול מי הגשמים הביאו להיווצרות האזור הביצתי. גובה המים בביצה אינו אחיד והוא תלוי בכמות המשקעים ובעונת השנה. את האחו מנקז נחל נוב הזורם לכיוון צפון מזרח ומנקז מים למאגר נוב.
הצמחייה בשמורה

השמורה כוללת שטחים ביצתיים וכן שטחים לא ביצתיים ומאופיינת במבחר גדול של צמחים, חלקם צמחים מוגנים ונדירים.
בית הגידול הלח כולל שתי שלוליות חורף רדודות. בין הצמחים הצומחים בשלוליות אפשר למצוא בוציץ סוככני, ורוניקת המים ועדשת המים הגיבנת ויש בו ריכוזים גדולים של אירוס הביצות ונרקיס מצוי.
החלק היבש של השמורה מאופיין בצומח עשבוני צפוף שבתוכו פורחים כלנית מצויה, שפע של עיריוני צהוב, עירית גדולה, רומוליאה סגלולית, דודא רפואי ועוד.
בשמורה נסללה דרך מעגלית שתחילתה במגרש החניה הנמצא בקטע כביש הכניסה לחיספין. הדרך עוברת בין שלוליות השמורה. מעל אחת השלוליות נסלל מעבר של אבנים שהונחו בתוך השלולית.
גלריית תמונות של השמורה

אירוס הביצות
נרקיס מצוי
תורמוס ההרים
עירית גדולה
אחת משלוליות החורף, ברקע בתי חיספין
תן
ברווזים
אחד השלטים הפזורים בשמורה
ביצת חיספין
סאליו סיס

סאליו סיס (בצרפתית: Saliou Ciss; נולד ב-15 בספטמבר 1989) הוא כדורגלן סנגלי המשחק בעמדת המגן השמאלי באנטנטה פייני אונלואה.
קריירת מועדונים

סיס התחיל את הקריירה שלו במחלקת הנוער של דיאמברס. לקראת עונת 2010, סיס חתם לחמש שנים בטרומסה מליגת העל הנורווגית. ב-5 במאי 2010, סיס ערך את הופעת הבכורה שלו בקבוצה במשחק הליגה נגד בראן.
ב-26 באוגוסט 2013, סיס חתם בוואלנסיין מליגת העל הצרפתית, ששילמה תמורתו 500 אלף אירו.
ביולי 2017, סיס חתם באנז'ה, אליה הצטרף בהעברה חופשית. בינואר 2018, סיס הושאל לוולאנסין עד לסיום העונה, דבר אשר קרה גם בינואר 2019.
ב-2 בספטמבר 2019, סיס חתם בנאנסי.
קריירה בינלאומית

ב-14 בנובמבר 2012, סיס ערך את הופעת הבכורה שלו בנבחרת סנגל בתיקו 1-1 נגד ניז'ר.
סיס, השתתף עם הנבחרת בגביע אפריקה לאומות 2017 וגביע אפריקה לאומות 2019. הוא אף נכלל בסגל הנבחרת לקראת מונדיאל 2018, אך נפצע בסמיכות לתחלית המונדיאל ושוחרר מהסגל.
ז'אן אמרי

| --- | --- |

 לידה:  31 באוקטובר 1912 וינה, האימפריה האוסטרו-הונגרית 
 התאבד:  17 באוקטובר 1978 (בגיל 65) זלצבורג, אוסטריה 
 שם לידה:  Hans Chaim Mayer 
 מקום קבורה:  בית הקברות המרכזי בווינה 
 עיסוק:  סופר, פילוסוף, לוחם מחתרת 
 מדינה:  אוסטריה 
 פרסים והוקרה:  פרס הספרות של האקדמיה הבווארית לאמנויות יפות (1972) פרס וינה לעיתונאות (1977) 
 
תמונתו של ז'אן אמרי על כריכת ספרו האחרון
ז'אן אָמֶרִי (במקור  הנס מאייר, בצרפתית: Jean Améry;‏ 31 באוקטובר 1912 – 17 באוקטובר 1978) נולד באוסטריה למשפחה יהודית בשם הנס מאייר, והיה עיתונאי, מסאי ואיש רוח. הוא היה סטודנט לספרות ופילוסופיה בווינה, משם ברח לבלגיה עם עליית הנאצים. הוא השתתף בהתנגדות לשלטון הנאצי, נעצר ועונה על ידי הגסטפו ונכלא במחנות ריכוז. אָמֶרִי שרד את מחנות הריכוז אושוויץ ובוכנוואלד, ושוחרר בברגן-בלזן בסוף המלחמה. מסותיו שהתפרסמו כמה עשרות שנים לאחר מלחמת העולם השנייה עוסקות בהתמודדות פילוסופית, כאיש רוח, עם משמעויותיה של השואה.
ילדות ונעורים

אָמֶרִי נולד בשם הנס מאייר. הוא נולד בווינה, אוסטריה, בשנת 1912. אביו היה יהודי ואמו הייתה נוצרייה קתולית. משפחת אביו באה במקורה ממחוז פורארלברג באוסטריה; אָמֶרִי מספר ש"בחבל פוראלברג שבאוסטריה חי לפנים פונדקאי וקצב שדיבר, כך סופר לי, עברית רהוטה". זמן קצר לאחר לידתו נהרג אביו, ששירת כחייל בגדוד הרובאים הטירולי של צבא האימפריה האוסטרו-הונגרית, במלחמת העולם הראשונה. משפחתו של אָמֶרִי הייתה מנותקת משורשיה היהודיים, מתבוללת, ואמו גידלה אותו כנוצרי; אָמֶרִי מעיד על עצמו שידע על מקורה היהודי של משפחתו, אך "הייתי יהודי כמו שאחד מחברי לכיתה היה בנו של בעל מסבאה שפשט את הרגל".
כסטודנט למד אָמֶרִי באוניברסיטת וינה ספרות ופילוסופיה, אך קשיים כלכליים מנעו ממנו לימודים סדירים. הוא עבד בעבודות שונות ועסק גם בכתיבה ספרותית. עם התגברותה של האנטישמיות החל אָמֶרִי לעמוד יותר ויותר על זהותו היהודית. פרסום חוקי נירנברג ב-1935 היה מבחינתו האירוע המכונן שהכריח אותו לגבש את זהותו כיהודי. בשנת 1937 התחתן עם צעירה יהודיה (בניגוד לרצונה של אמו), ולאחר האנשלוס, סיפוחה של אוסטריה לגרמניה ב-1938, נמלט הזוג לצרפת ומשם לבלגיה.
השואה

שלטונות בלגיה גירשו את אָמֶרִי, שהיה נתין גרמני, חזרה לצרפת ב-1940, והוא נכלא במחנה המעצר גירס (Gurs). עם כיבושה של בלגיה ברח אָמֶרִי מן המחנה וחזר לבלגיה, שם הצטרף לתנועת ההתנגדות הבלגית. אָמֶרִי נלכד על ידי הגסטפו, נכלא ועונה. לאחר שהגרמנים הגיעו למסקנה שלא יוכל לספק עוד מידע, שונה מעמדו של אָמֶרִי והוא "ירד בדרגה" מאסיר פוליטי ליהודי. הוא נשלח לאושוויץ, שם הועסק בעבודות כפייה קשות (מכיוון שלא היה בעל מלאכה), בבניית בית החרושת אי גה פארבן במחנה אושוויץ 3 במונוביץ'. עם התקרבות הצבא האדום בשלהי 1944 הועברו האסירים, ואָמֶרִי בתוכם, למחנה הריכוז בוכנוואלד, ומשם לברגן-בלזן, שם שוחרר אָמֶרִי על ידי הצבא הבריטי באפריל 1945.
לאחר המלחמה

אחרי המלחמה התפרנס אָמֶרִי כעיתונאי, ועבד בעיקר עם עיתונים בשווייץ, מכיוון שסירב לפרסם באוסטריה או בגרמניה. הוא שינה את שמו לאָמֶרִי, כמעין אנגרם על שמו המקורי, והשינוי נועד להפגין את התנתקותו מן התרבות הגרמנית והתערותו בתרבות הצרפתית. הוא לא כתב דבר על השואה; לדבריו, היה לו קשה לכתוב על כך. רק בשנת 1964, בדרבונו ובהפצרתו של המשורר הגרמני הלמוט הייסנבוטל (אנ'), כתב את ספרו Jenseits von Schuld und Sühne, "מעבר לאשמה ולכפרה", שהוא קובץ של מסות. הקובץ תורגם לאנגלית תחת השם At the Mind's Limits: Contemplations By a Survivor on Auschwitz and Its Realities. זהו ספרו היחיד של אָמֶרִי על אושוויץ, וגם בו אין הוא מתאר תיאור אובייקטיבי את שאירע לו, אלא עושה שימוש בחוויות בודדות שעליהן הוא משתית את הדיון הפילוסופי. שלא כעמיתו למחנות הריכוז, הפסיכולוג, ויקטור פראנקל, לא יצר אָמֶרִי תאוריה המבוססת על ההתנסות הנוראה; הוא אכן מודה שאנשים דתיים, או מי שהחזיקו באידאולוגיה מסוימת, היו יכולים להתבסס על אמונתם כדי ליצור עולם טרנסצדנטי שעליו היו יכולים להישען, ובמובן זה, מודה אָמֶרִי, היה קיומם קל יותר. אָמֶרִי היה אינטלקטואל שכל עולמו חרב עליו; התמודדותו, מול התמוטטות עולם הערכים שעליו גדל, היא הבסיס לדיון הפילוסופי בספריו, דיון פרובוקטיבי ומעורר מחשבה, שהעמיד את אָמֶרִי ככותב פילוסופי מוערך.
במסה "In the Waiting Room of Death: Reflections on the Warsaw Ghetto" משנת 1969 דן אמרי במשמעות הקיומית של הוויית הגטו. המסה פורסמה כהקדמה לתערוכת צילומים מגטו ורשה, ופורסמה מאוחר יותר בקובץ מאמרים פרי עטו בשנת 1984, שכותרת תרגומו לאנגלית היא Radical Humanism.
למרות לחץ של קוראיו, לא חזר אָמֶרִי בספריו הבאים לאושוויץ. אָמֶרִי המשיך לכתוב על היבטים אחרים של הקיום האנושי. שם ספרו הבא, אשר יצא לאור שנתיים לאחר מכן הוא Über das Altern: Revolte und Resignation, "על ההזדקנות: מרד וּויתור"; שנתיים לאחר מכן פרסם את ספרו Unmeisterliche Wanderjahre, "השנים הרזות של הנודד". לשלושת הספרים הללו קרא "טרילוגיה אוטוביוגרפית".